section_heading: Las Venturas
paragraph_text: Salvatore Leone, vođa obitelji Leone, dolazi u Las Venturas i tretira Paula, Maccera i Rosenberga gore nego robove (jer su surađivali s njegovim neprijateljima). CJ mu se svidi jer je, dok je bio u Liberty Cityju, krao automobile s njegovim sinom Joeyem i Leone ga pošalje da presretne plaćene ubojice koje je iz Liberty Cityja avionom na njega poslala obitelj Forelli. Ubivši plaćenike i prizemljivši njihov avion, CJ stekne njegovo povjerenje. Tenpenny nazove CJ-a na telefon i naredi mu da donese ukradeni dosje u grad duhova Las Brujas. Tamo vidi da ih je Hernandez ocinkao i upuca ga te se, mislivši da ja mrtav, udalji, a Pulaskiju naredi da ubije CJ-a. Hernandez, koji je preživio napad, pokuša udariti Pulaskija lopatom, ali ga on ubije i krene bježati u bijelom Bufallu; CJ ga ubije u potjeri. Salvatore pošalje CJ-a da ode avionom u Liberty City i ubije novu vođu obitelji Forelli u mafijaškom restoranu bistro San Marco (GTA III). Kad to učini, počinje s trijadama provoditi plan pljačke mafijaškog kasina, pri čemu upozna svoju drugu djevojku, Millie, koja mu ostavi karticu za ulaz i skupina, na čelu s CJ-om, Woozijem i Zeroom, uspješno obavi pljačku kasina.